Դամասկոսի համալսարան

Դամասկոսի համալսարան (արաբ․՝ جامعة دمشق‎‎, Jāmi‘atu Dimashq), Սիրիայի ամենամեծ և ամենահին համալսարանը, որը գտնվում է Դամասկոսում, համալսարանական տարածքներ ունի Սիրիայի այլ քաղաքներում։ Հիմնադրվել է 1923 թվականին Բժշկագիտության դպրոցի (հիմնադրվել է 1903 թվականին) և Իրավագիտական ինստիտուտի (հիմնադրվել է 1913 թվականին) միավորման արդյունքում։ Մինչև 1958 թվականը կոչվել է «Սիրիայի համալսարան», սակայն Հալեպի համալսարանի հիմնադրումից հետո անվանումը փոխվել է։ Սիրիայում կան 9 հանրային և ավելի քան 10 մասնավոր համալսարաններ։ Դամասկոսի համալսարանն ունի մի քանի ֆակուլտետներ, բարձրագույն և միջանկյալ ինստիտուտներ, բուժքույրական դպրոց։ Ինստիտուտներից մեկը, որն արաբական աշխարհում ամենամեծ հաստատությունն է, մասնագիտացած է օտարերկրացիներին արաբերեն սովորեցնելու գործում։ Պատմություն Յուրաքանչյուր համալսարանի պատմություն անբաժանելի է իր երկրի պատմությունից, քանի որ վերջինների իրադարձություններն ու ժամանակագրությունը մեծ դեր են խաղում պատմության մեջ։ Սիրիայի ժամանակակից պատմությունը իր հետքն է թողել Դամասկոսի համալսարանի վրա։ 1901 թվականին Դամասկոսում հաստատվել է Բժշկության դպրոցի հիմնադրումը։ Դամասկոսի համալսարանի հենք հանդիսացող դպրոցը բացվել է 1903 թվականին։ Այն ներառում էր բժշկագիտական և դեղագիտական մասնաճյուղեր, ուսուցման լեզուն թուրքերենն էր։ 1913 թվականին Բեյրութում բացվել է իրավաբանական դպրոցը, որտեղ ուսուցիչների մեծ մասը արաբներ էին, ուսուցման լեզուն՝ արաբերեն։ Այնուհետև այդ դպրոցը 1914 թվականին տեղափոխվել է Դամասկոս և Բժշկագիտական դպրոցը տեղափոխվել է Բեյրութ։ Առաջին համաշխարհային պատերազմի վերջին տարիներին իրավաբանական դպրոցը տեղափոխվել է Բեյրութ։ Դրանից հետո 1919 թվականին Դամասկոսում բացվել է Բժշկական ինստիտուտ (հունվարին) և իրավաբանական դպրոց (սեպտեմբերին)։ 1923 թվականին Իրավագիտության դպրոցն անվանվել է Իրավագիտության ինստիտուտ և միավորվելով բժշկական ինստիտուտի, Արաբական միության և Արաբական ժառանգության կենտրոնի հետ՝ ձևավորեցին Սիրիայի համալսարանը։ 1926 թվականին Արաբական միությունն ու Արաբական ժառանգության կենտրոնն առանձնացել են այս կազմակերպությունից։ 1928 թվականին հիմնադրվել է Բարձրագույն գրական ուսումնասիրությունների դպրոցը և անմիջապես միավորվել համալսարանի հետ։ 1929 թվականին այն դարձել է Գրականության դպրոց, որը փակվեց 1935/1936 թվականներին։ 1958 թվականին ստեղծվել է նոր օրենք՝ կարգավորելու Միացյալ Արաբական Հանրապետության հյուսիսային և հարավային շրջանների բուհերի աշխատանքը, ինչի արդյունքում «Սիրիայի համալսարան» անվանումը փոխարինվեց «Դամասկոսի համալսարան» անվանումով և ստեղծվեց «Հալեպի համալսարան» կոչվող երկրորդ հյուսիսային համալսարանը։ 1959 թվականին Դամասկոսում ստեղծվել է գեղարվեստի քոլեջ, որը 1972 թվականին դարձել է Դամասկոսի համալսարանի մաս։ Ֆակուլտետներ Բժշկագիտություն՝ հիմնադրված 1903 թվականին Դեղագործություն՝ հիմնադրված 1903 թվականին Ատամնաբուժություն՝ հիմնադրված 1921 թվականին Տեղեկատվական տեխնոլոգիաներ՝ հիմնադրված 2000 թվականին Քաղաքացիական ճարտարագիտություն՝ հիմնադրված 1961 թվականին Մեխանիկական ճարտարագիտություն և էլեկտրատեխնիկա՝ հիմնադրված 1963 թվականին Տնտեսագիտություն՝ հիմնադրված 1956 թվականին Արվեստ և հումանիտար գիտություններ՝ հիմնադրված 1928 թվականին Կրթություն՝ հիմնադրված 1946 թվականին Գյուղատնտեսություն՝ հիմնադրված 1963 թվականին Իսլամական իրավագիտություն՝ հիմնադրված 1954 թվականին Ճարտարապետություն՝ հիմնադրված 1960 թվականին Գիտություն Կերպարվեստ, հիմնադրված 1960 թվականին Քաղաքագիտություն՝ հիմնադրված 1979 թվականին Իրավագիտություն՝ հիմնադրված 1913 թվականին Տուրիզմ Բարձրագույն ինստիտուտներ Լազերային հետազոտությունների և կիրառական ծրագրերի բարձրագույն ինստիտուտ Վարչական զարգացման բարձրագույն ինստիտուտ Սեյսմոլոգիական հետազոտությունների բարձրագույն ինստիտուտ Լեզուների բարձրագույն ինստիտուտ Թարգմանությունների և մեկնաբանությունների բարձրագույն ինստիտուտ Դամասկոսի համալսարանի Արաբերենի ինստիտուտը հայտնի է որպես ոչ-բնիկ արաբախոսների համար արաբերենի ուսուցման լավագույն կենտրոն։ Տեխնիկական ինստիտուտներ Ուսումնասիրության տևողությունը երկու տարի է, ավարտական կուրսի ուսանողները ստանում են դիպլոմ։ Բիզնեսի կառավարման և մարքեթինգի տեխնիկական ինստիտուտ հետևյալ մասնագիտություններում` Բիզնեսի կառավարում, Մարքեթինգ, Հանրային կապեր Ֆինանսաբանկային և բանկային համակարգերի տեխնիկական ինստիտուտ (նախկինում հայտնի է որպես «Կոմերցիոն ինստիտուտ»), առաջարկում է ասպիրանտուրան հետևյալ մասնագիտություններում՝ Հաշվապահություն և ֆինանսական շուկաներ, բանկային ուսուցում։ Լավագույն ուսանողներին հնարավորություն է ընձեռվում շարունակել ուսումը տնտեսագիտական ֆակուլտետում) Բժշկագիտության տեխնիկական ինստիտուտ Ստոմատոլոգիայի տեխնիկական ինստիտուտ Ճարտարագիտության տեխնիկական ինստիտուտ Մեքենաշինության և էլեկտրաէներգիայի տեխնիկական ինստիտուտ Համակարգչային գիտության տեխնիկական ինստիտուտ Գյուղատնտեսական ուսումնասիրությունների տեխնիկական ինստիտուտ Բաց ուսուցում Բաց ուսուցման կենտրոնն առաջարկում է աստիճաններ երեք մասնագիտությունների գծով՝ Իրավական ուսումնասիրություններ Համակարգ և ինֆորմատիկա Փոքր և միջին ծրագրեր Գրադարան Դամասկոսի համալսարանի գրադարանն իր գործունեությունը սկսել է 1903 թվականին (բժշկական բյուրոյի հիմնադրումից ի վեր)։ 2011 թվականի տվյալներով այն ունի ավելի քան 169000 կտոր գրականություն և 3830 ընթացիկ պարբերականներ։ Պատկերասրահ Ծանոթագրություններ Արտաքին հղումներ Պաշտոնական կայք Արխիվացված 2013-08-05 Wayback Machine